- materiaal wat vooraf deur Swartland Munisipaliteit goedgekeur moet word. Die parkeerruimtes moet gebou en afgebaken word tot die bevrediging van die Direkteur: Siviele Ingenieursdienste;
- (h) Die aansoeker/beswaarmakers moet ingevolge Hoofstuk VII, paragraaf 79 van die Swartland Munisipaliteit se Verordening insake Munisipale Grondgebruiksbeplanning van hul reg tot appèl in kennis gestel word;

A2 Water

- (a) Die bestaande wateraansluiting moet gebruik word en geen addisionele wateraansluitings sal toegelaat word nie;

A3 Riool

- (a) 'n Uitsuigtenk met voldoende kapasiteit moet voorsien word tot die bevrediging van die Direkteur: Siviele Ingenieursdienste binne 60 dae nadat die bouplanne goedgekeur is. Die uitsuigtenk moet op die bouplanne aangedui word;

A4 Vullisverwydering

- (a) Die basiese vullisverwyderingstarief sal gehef word vir die huis en die besigheid. In die geval van die besigheid, sal die tarief aangepas word in ooreenstemming met die hoeveelheid vullis wat verwyder word;
- (b) Die eienaar is verantwoordelik om vullis in vullissakke te plaas wat op die oggend van vullisverwydering op die naaste munisipale sypaadjie uitgeplaas moet word;

A5 Kapitaalbydraes

- (a) Die eienaar/ontwikkelaar moet 'n vaste kapitaalbydrae vir die grootmaat voorsiening van streekswater ten bedrae van R2 519.02 aan die Munisipaliteit op bouplanstadium maak. Hierdie bedrag is betaalbaar teen posnommer 77-92-86-00-6230 en is geldig vir die finansiële jaar van 2015/2016 waarna dit hersien kan word;
- (b) 'n Vaste kapitaalbydrae t.o.v. water ten bedrae van R1 096,36 moet aan die Munisipaliteit op bouplanstadium gemaak word. Hierdie bedrag is betaalbaar teen posnommer 77-92-86- 00-6200 en is geldig vir die finansiële jaar van 2015/2016 waarna dit hersien kan word;
- (c) 'n Vaste kapitaalbydrae t.o.v. riool ten bedrae van R592,20 moet aan die Munisipaliteit op bouplanstadium gemaak word. Hierdie bedrag is betaalbaar teen posnommer 59-76-86-00- 6200 en is geldig vir die finansiële jaar van 2015/2016 waarna dit hersien kan word;
- (d) Dat die eienaar/ontwikkelaar in kennis gestel word van die 40% korting van toepassing op kapitaalbydraes ingevolge die Raadsbesluit gedateer Mei 2015, en dat hierdie korting geldig is vir die finansiële jaar van 2015/2016 waarna dit hersien kan word;

B Die aansoek om afwyking ten einde af te wyk van die 6m syboulyn na ±4,6m (noordelike grens) en na ±3,7m (suidelike grens) ingevolge artikel 60 van Swartland Munisipaliteit: Verordening insake Munisipale Grondgebruiksbeplanning (PK 7420 van 3 Julie 2015) is goegekeur;

C Die aansoek vir die opheffing van beperkende voorwaardes, paragraaf D6(a) van die Titelakte Nr T6065/2001, ingevolge paragraaf 60 van die Swartland Munisipaliteit: Verordening insake Munisipale Grondgebruiksbeplanning is goedgekeur, onderhewig aan die volgende proses:

- (a) Die aansoeker/eienaar moet aansoek doen by die Aktekantoor om die titelakte te wysig ten einde die opheffing van beperkende voorwaarde aan te toon (Die volgende minimum inligting moet aan die Aktekantoor voorsien word ten einde die aansoek te oorweeg, naamlik - afskrif van die goedkeuring van Swartland Munisipaliteit, oorspronklike Titekakte en 'n afskrif van die kennisgewing wat deur Swartland Munisipaliteit in die Provinsiale Koerant geplaas was);
- (b) 'n Afskrif van die gewysigde Titelakte moet aan Swartland Munisipaliteit voorsien word vir rekorddoeleindes, alvorens die bouplan finaal vir goedkeuring oorweeg kan word;